อยากรู้ครับว่าที่เป็นคือหนองในหรือเปล่ามีอาการแสบที่อวัยวะเพศมีน้ำสีเหลือไหลออกมาตลอด
สวัสดีค่ะ หนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย มีทั้งชนิดที่เป็นหนองในแท้และหนองในเทียม จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศ ปัสสาวะปนเลือดหรือเป็นหนองการรักษาคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมมารับประทานด้วย เนื่องจากหนองในแท้และหนองในเทียมมักเกิดร่วมกันการให้ได้การวินิจฉัยที่แน่นอน ควรพบแพทย์เพื่อตรวจร่างกายจริง และอาจยืนยันด้วยการตรวจปัสสาวะหรือตรวจคัดกรองโรคติดต่อทางเพศสัมพันธ์แนะนำมีเพศสัมพันธ์แบบป้องกันด้วยถุงยางอนามัย แต่ตอนนี้ควรงดมีเพศสัมพันธ์ไปก่อน และควรพาผู้ที่เรามีเพศสัมพันธ์ด้วยไปรักษา ไม่เช่นนั้นเชื้อก็ติดกันไปติดกันมา ไม่หายขาดซักทีค่ะ